Biatlon na Zimskim olimpijskim igrama 1972.
Saporo Takmičenje u biatlonu na Zimskim olimpijskim igrama 1972 sastojalo se od dvije biatlonske discipline i to pojedinačne utrke na 20 km i u utrci štafeta 4 × 7,5 km za muškarce. Trke su održane u Saporou, 9-11. februara 1972., a učestvovala su 62 biatlonca iz 14 država. Ove godine biatlon je po četvrti put bio na olimpijskom programu. Zbog održavanja olimpijskih igara, svjetsko prvenstvo u biatlonu, ove godine nije održano. Norveški biatlonac Magnar Solberg, odbranio je naslov u pojedinačnoj utrci iz 1968., te nakon osvajanja srebrene medalje u štafeti 1968. je postao najuspješniji biatlonac na Zimskim olimpijskim igrama sa osvojene dvije zlatne i jednom srebrnom medaljom. Sovjetski biatlonac Aleksandr Tihonov, osvojio je također drugu zlatnu medalju u štafeti, te nakon pobjede u štafeti 1968. i srebrne u pojedinačnoj utrci 1968. izjednačio je uspjeh Solberga.